
UNIVERZÁLIS BIQUAD SZŰRŐ MEGVALÓSÍTÁSA SAJÁT TERVEZÉSŰ PANELON

A dolgozatban egy saját tervezésű hangjelfeldolgozó panel tervezését mutatom be, illetve a felhasználásra mutatok be példákat. A panel központi egységéhez a Microchip által gyártott dsPIC33EP256MU806-os processzor, illetve a Texas Instruments Inc. által gyártott TLV320AIC23B kodek hosszas mérlegelés után került kiválasztásra. A segítségükkel egy modulárisan szétszedhető és univerzális panelt kapunk. Célunk volt, hogy az eszközünk legyen minél felhasználóbarátabb, egyszerű legyen kezelni, mindeközben maradjon költséghatékony. Az eszközünk két panelból áll, a mikroprocesszoré lecserélhető az Arduino család egy paneljával. A megvalósítás egy módja, egy IIR szűrő struktúra megvalósítása, amely a jelünket dolgozza fel. A szűrő szorzókonstansai billentyűzetről paraméterezhetőek, így a megvalósított szűrőstruktúránk segítségével közel bármilyen szűrő előállítható az újraprogramozás gondja nélkül.



